Edmund Husserl

Edmund Gustav Albrecht Husserl (alemán: [ˈɛtmʊnt ˈhʊsɐl]; ☆ 8 di aprel 1859 na Prossnitz (Czechia) - † 27 di aprel 1938 na Freiburg im Breisgau, Alemania) tabata un filósofo i matemátiko austriako–alemán ku a establesé e skol di fenomenologia.

Den su promé trabou, el a elaborá krítika di historisismo i di sikologismo den lógika basá riba análisis di intenshonalidat. Den su trabou maduro, el a buska pa desaroyá un siensia komo fundeshi sistemátiko basá riba e asina yamá redukshon fenomenológiko. Argumentando ku e konsiensia transedental ta pone e limitenan di tur konosementu posibel, Husserl a redefiní fenomenologia komo un filosofia transedental-idealista. Husserl su pensamentu a influensiá profundamente filosofia di siglo 20, i e ta keda un figura notable den filosofia kontemporáneo i mas leu.

Husserl a studia matemátika, duná dor di Karl Weierstrass i Leo Königsberger, i filosofia duná dor di Franz Brentano i Carl Stumpf.Cooper-Wiele, J. K., The Totalizing Act: Key to Husserl's Early Philosophy (Dordrecht: Kluwer Academic Publishers, 1989). E tabata dosente di filosofia komo privatdozent na Halle for di 1887, despues komo profesor, promé na Göttingen for di 1901, despues na Freiburg for di 1916 te ora el a retirá na 1928, despues di kua el a keda hopi produktivo. Na 1933, bou di e leinan rasial di e Partido Nazi, Husserl a ser ekspulsá for di e biblioteka di Universidat di Freiburg pa motibu di su orígen familiar hudiu i algun luna despues el a renunsiá for di e Deutsche Akademie. Despues di sufri di un malesa, el a fayesé na Freiburg na 1938.

Category:Filósofo
Category:Alemania